বোমা বর্ষণ নেই, অষ্টপ্রহর সংবাদ চ্যানেলে ব্রেকিং নেই। শহর কলকাতায় নিঃশব্দেই প্রায় হয়ে গেল মোহনবাগান নির্বাচন। নির্বাচনে ক্লাবের ১০টি পদ ও ১১ জনের কার্যনির্বাহী কমিটির সদস্য হওয়ার জন্য নির্বাচনে প্রতিদ্বন্দ্বিতা করছেন মোট ৫০ জন প্রার্থী। এঁদের মধ্যে ক্লাব প্রশাসনের দায়িত্বে থাকবেন ২১ জন।

এই বিষয়ে অন্যান্য খবর

ছোটদের ডার্বিতে ধুন্ধুমার। মোহনবাগান মাঠ অগ্নিগর্ভ


নিজের পছন্দ মতো প্রার্থীদের জেতাতে নির্বাচনে অংশ নিলেন সাড়ে আট হাজারেরও বেশি ভোটার। টুটু বসু বনাম অঞ্জন মিত্র দু’জনের প্যানেলের ভোট অনেকটাই ফিকে হয়ে গিয়েছিল সচিব পদ থেকে অঞ্জন মিত্র আগেই সরে দাঁড়ানোর পরে। তবে অন্যান্য পদের জন্য ক্লাবে ভোট হল। সকাল ১০টা থেকে ৫টা পর্যন্ত ভোট গ্রহণ প্রক্রিয়া চলে।
মোহনবাগান ক্লাব প্রশাসনের জন্য নির্বাচনে দাঁড়িয়েছেন অনেক হেভিওয়েট প্রার্থীই— মুখ্যমন্ত্রী মমতা বন্দ্যোপাধ্যায়ের ভাই স্বপন বন্দ্যোপাধ্যায়, খাদ্যমন্ত্রী জ্যোতিপ্রিয় মল্লিকের দাদা, ক্রীড়ামন্ত্রী অরূপ বিশ্বাসের ভাগনে। ক্লাব নির্বাচনে রয়েছেন দুই প্রাক্তন ফুটবলার বিদেশ বসু ও সত্যজিৎ চট্টোপাধ্যায়ও।
দেখুন ভিডিও...
 
 

ভোট দিতে এদিন দেখা গিয়েছে বহু হেভিওয়েট ব্যক্তিত্বকে— লক্ষ্মীরতন শুক্ল, অরূপ রায়। তবে দেখা যায়নি বাগানের দুই ঘরের ছেলে চুণী গোস্বামী এবং সুব্রত ভট্টাচার্যকে।